Soovime hinnapakkumist elanikkonnakaitse koolitusmaterjali loovlahendusele, mille eesmärk on tõsta noorte teadlikkust kriisiolukordadeks valmisoleku ja nendes hakkamasaamise kohta.
Soovime, et koolitusprogramm kõnetaks noori vanuses 16 -19 aastased.
Koolitused toimuvad IV kooliastmes, koolituse läbiviija on Päästeameti töötaja.

**Koolitusprogrammi kestus**: 45 minutit
**Koolitusprogrammi on suunatatud:** Gümnaasiumi astme/kutsehariduse õpilased
**Koolitusprogrammi viib läbi koolis**: Päästeameti töötaja
 **Elanikkonnakaitse koolitusmaterjali loovlahenduse tehniline kirjeldus:**

1. Teemakäsitluste klippide ideed peavad kõnetama noori, pakkudes neile eakohast, olulist ja kaasahaaravat sisu, mis käsitlevad kõiki Elanikkonnakaitse teemasid (lingilt saate tutvuda olemasolevate animatsioonide ja teemakäsitluse sisuga [vajuta siia](https://smitikad-my.sharepoint.com/%3Ap%3A/g/personal/sigrid_sarv_rescue_ee/EU2319sKja9Mn2Sr_PN7ExUBmjOkoLXr7RZQZihGOGtiVQ)), infot teemakäsitluste kohta saate ammutada ka [siit](https://www.olevalmis.ee/).
2. Tekstid, mõtteülesanded peavad olema noorte jaoks arusaadavalt ja neid kõnetavalt kokku kirjutatud ning aitama neil ennast päriselu olukordades ära tunda (Päästeametiga tuleb kõik tekstid eelnevalt kooskõlastada);
3. Visuaalid, mida teenusepakkuja kasutab peavad olema noortele tuttavad ja neid kõnetama **näiteks:** TikToki tegelased, GIF-id, arvutimängude tegelased jne;
4. Päästeamet soovib, et teenusepakkuja tagaks koolitusmaterjalides dünaamilisuse ja osalejate kaasatuse ning võimaldaks noortel aktiivselt osaleda ja kaasa mõelda;
5. Kogu loodav koolitusmaterjal peab mahtuma ette antud ajaraamistikku (45 min);
6. Kogu loodud koolitusmaterjal peab olema testitud sihtgrupi peal;
7. Kogu loovlahenduse visuaalne pool peab olema läbivalt ühtse stiiliga, loovlahendusel peab olema kasutatud elanikkonnakaitse sümboolikat.

**Elanikkonnakaitse teemad, mis vajavad käsitlust:**

Võimalikud ohud, häda- ja kriisiolukorrad kodukohas ja Eestis üldisemalt
Teabeallikad ja-kanalid, ohuteavitus
Evakuatsioon
Varjumine
Elutähtsad teenused
Kodused kriisivarud
Käitumisjuhised häda- ja kriisiolukordades
Koostöö olulisus hädaolukordades

**Ootused pakkumusele:**

Pakkuja peab olema varasem kogemus sihistatud loovlahenduste loomisel ja hariduslike metoodikate rakendamisel, palume teil esitada **kaks** näidet varasematest projektidest, mis on suunatud noortele.
Tööde teostamise ajakava.
Loovlahenduse kontseptsioon **kuni neli** A4 koos visuaalidega.
 **Hinnapakkumine peab sisaldama:**Hind teenusele km-ga ja km-ta.Hinnad peavad sisaldama kõiki hinnapakkumise täitmiseks vajalikke kulutusi, sh kõiki hinnapäringus nimetatud ja kaasnevaid tegevusi, mis on vajalikud tellimuse nõuetekohaseks täitmiseks, km-ga ja km-ta.
Hankija lähtub oma otsuse tegemisel nii pakkumuse maksumusest kui pakkumuse sisust.
Kogu lõpplahendus tuleb tellijale üle anda hiljemalt **17.07.2024**
**Pakkumuste hindamise kriteeriumid ja edukaks tunnistamine**
Hankija tunnistab edukaks suurima punktisumma saanud pakkumuse ning esitab vastava pakkumuse esitanud pakkujale tellimuse töö teostamiseks.

Pakkumusele on võimalik omistada maksimaalselt 100 (ükssada) väärtuspunkti, mis jagunevad hindamiskriteeriumiteks ja– osakaaludeks järgmiselt:

|  |  |
| --- | --- |
| Hindamiskriteeriumi nimetus | Väärtuspunktide arv |
| 1.  | Loovlahenduse maksumus  | 40 |
| 2.  | Loovlahendus | 60 |
| Kokku | 100 |

 **Loovlahenduse maksumusele väärtuspunktide omistamine.**Väärtuspunktide arvutamine: kõige madalama maksumusega pakkumusele omistatakse hindamiskriteeriumile määratud maksimaalne arv väärtuspunkte (40), kõige kõrgema maksumusega pakkumusele 10 väärtuspunkti ja kõik ülejäänud pakkumused, mis jäävad minimaalse ja maksimaalse maksumuse vahepeale, saavad 20 väärtuspunkti.

**Pakkumuste hindamine ja metoodika**Pakkumuste hindamiseks moodustatakse kolmeliikmeline komisjon.Pakkumusi hinnatakse 100- punktisel skaalal järgnevas tabelis esitatud teemade lõikes ning väärtuspunktide omistamise põhimõtetel.
Pakkumisi tohib hindamise protsessis ka omavahel võrrelda.

* 1. **Pakkumuse sisule väärtuspunktide omistamine**

|  |  |  |
| --- | --- | --- |
| **Hindepunktid** | **Selgitus** | **Hindamisalused** |
| 41 - 60 | *vastab täielikult hankija ootustele* | Maksimumpunktid (60) omistatakse pakkumisele, mille puhul on kaetud tellija tehnilises kirjelduses välja toodud tegevused ning pakkumine vastab hankija kirjelduses välja toodud ootustele. Kogu loovlahenduse praktiline korraldus on põhjalikult läbi mõeldud ja kõigi tööetappide kvaliteedi tagamise meetmed lahti kirjutatud, sh. lahti on kirjutatud kogu loovlahendus ja testimine sihtgrupil. Loovlahenduse ajakava ja metoodikad on hästi läbimõeldult/loogiliselt ülesehitatud. Pakkumuses ei esine vastuolusid või puudujääke Tellija poolt soovitu osas; võimaldab saavutada lähteülesandes seatud eesmärgid ja oodatavad tulemused **täies ulatuses** ja **Tellijale omalt poolt täiendavat lisandväärtust pakkudes.** |
| 21 - 40 | *vastab hankija ootustele* | (40) omistatakse pakkumisele, mille puhul on kaetud tellija tehnilises kirjelduses välja toodud tegevused ning pakkumine vastab hankija kirjelduses välja toodud ootustele. Kogu loovlahenduse praktiline korraldus on läbi mõeldud, tööetappide kvaliteedi tagamise meetmed on lahti kirjutatud, sh. lahti on kirjutatud kogu loovlahendus ja testimine sihtgrupil. Loovlahenduse ajakava ja metoodikad on läbimõeldult/loogiliselt ülesehitatud. Pakkumuses ei esine vastuolusid ega märkimisväärsemaid puudujääke Tellija poolt soovitu osas; võimaldab saavutada lähteülesandes seatud eesmärgid ja oodatavad tulemused **täies ulatuses, kuid vajab olulisel määral täpsustamist.** |
| 0 - 20 | *vastab osaliselt hankija ootustele* | (20) ) omistatakse pakkumisele, mille puhul pole kaetud kõik tellija tehnilises kirjelduses välja toodud tegevused ning pakkumine ei vasta kõikidele hankija kirjelduses välja toodud ootustele. Kogu loovlahenduse praktiline korraldus on läbi mõeldud, kuid tööetappide kvaliteedi tagamise meetmed ei ole piisavalt lahti kirjutatud, sh. lahti pole kirjutatud kogu loovlahendus ja testimist sihtgrupil. Loovlahenduse ajakavas ja metoodikas esineb vastuolusid. Pakkumuses esineb osaliselt vastuolusid ja/või märkimisväärsemaid puudujääke Tellija poolt soovitu osas; **võimaldab küll saavutada lähteülesandes seatud eesmärgid ja oodatavad tulemused, kuid mitte täies ulatuses.** |

**Hinnapakkumine palume saata** **sigrid.sarv@rescue.ee** **e- posti aadressile hiljemalt 30.04.2024 kell 12.00**

**Autoriõigustest:** Pakkuja peab andma Päästeametile pakkumuse maksumuse eest üle kõik teenuse osutamise raames loodud teose varalised autoriõigused, kaasa arvatud õiguse teost reprodutseerida, töödelda. Autoriõigused teostele loovutatakse Päästeametile tähtajatult teenuse osutamise hinna eest.

Päästeametil on õigus pakkujalt täiendavat luba taotlemata või pakkujat teavitamata tellida kolmandalt isikult teostele arendusi ja muudatusi.

Teenuse eest tasumine toimub pärast teenuse üleandmise ja vastuvõtu akti kinnitamist ning e-arve kättesaamisest 14 tööpäeva jooksul.

**Kui te ei soovi hinnapakkumises osaleda, siis palun andke ka sellest meile teada, vastates kirjale „Ei soovi hinnapakkumises osaleda“**

Ootame teie hinnapakkumist ja loodame meeldivale koostööle!